व्लादिमीर पुतिन रशियाचे तारणहार असल्याचा प्रचार डॉक्युमेंटरीच्या माध्यमातून करण्यात येत आहे.

रशियात यावर्षी मार्च महिन्यात राष्ट्राध्यक्षपदासाठीच्या निवडणुका आहेत. अशा वातावरणात सरकारी टेलिव्हिजन चॅनल त्यांच्या वृत्तांकनाला धार्मिक मुलामा देत पुतिन यांची प्रतिमा मसीहा अर्थात तारणहार म्हणून नागरिकांसमोर निर्माण करत आहेत. असा मसीहा ज्यानं रशियाला परकीय शक्तींपासून थोपवलं आहे आणि देशाला प्रगतीपथावर नेलं आहे. 

या मोहिमेचाच भाग म्हणून रशियातल्या सगळ्यांत मोठ्या सरकारी चॅनल असलेल्या 'रोसिया 1' वर डॉक्युमेंटरी दाखवण्यात येत आहे. रशियाच्या उत्तरेला असलेल्या झील लादोगाजवळच्या एका बेटावर वलाम नावाचा मठ डॉक्युमेंटरीचा मुख्य विषय आहे. पुतिन यांचं अत्यंत आवडतं ठिकाण म्हणून या जागेचा उल्लेख केला जातो. 

वलाम मठ रशियाच्या पुनरुत्थानात महत्त्वाचं असल्याचं डॉक्युमेंटरीत दाखवण्यात आलं आहे.

अनेक वर्षं बंद राहिल्यानं आणि काहीही देखभाल झाली नसल्यानं हा मठ सोव्हियत सरकारच्या काळात उद्ध्वस्त धर्मशाळेसारखा झाला होता. डॉक्युमेंटरीनुसार सोव्हियत संघाच्या विघटनानंतर राष्ट्राध्यक्ष पुतिन यांच्या पुढाकारानं या ... आणखी 4000 वर्णांसाठी लेख सुरू ठेवा:
मठाचा जीर्णोद्धार करण्यात आला. 

वलाम म्हणजे रशियाचं प्रतीक असल्याचं डॉक्युमेंटरीमध्ये वारंवार सांगण्यात येतं.

1917 मध्ये झालेल्या ऑक्टोबर क्रांतीनंतर या मठाची दुरवस्था झाली होती. मात्र पुतिन यांच्या प्रयत्नांमुळे या मठाचा जीर्णोद्धार करण्यात आला. रशियाच्या प्रगतीचं हे द्योतक असल्याचं मानलं जातं. 

पुतिन यांनी धार्मिक परंपरेचं पालन करताना प्रचंड थंडीतही बर्फाळ पाण्यात डुबकी मारली.

डॉक्युमेंटरीमधील एका दृश्यात पुतिन या मठाला भेट देताना दिसतात. त्यावेळी व्हॉइसओव्हर सुरू होतो. "ज्यावेळी महान रशियाचं विघटन करण्यात आलं, त्यावेळी वलाम नामशेष झालं. मात्र वलामची पुनर्उभारणी करण्यात आली आणि रशियाचं पुनरुत्थान झालं."

पुनर्जन्म

या बेटांवर राष्ट्राध्यक्षांच्या दौऱ्याकडे दैवी घटना म्हणून पाहिलं जातं. संगीताच्या जोडीने आवाज ऐकू येतो. "इथे एक नाव येऊन थांबली आणि पुतिन यांचं दर्शन झालं." 

पुतिन यांनी धर्मगुरुंची भेट घेतली तो क्षण.

मठाचे प्रमुख बिशप पैन्क्रांती यांनी पुतिन यांच्या वलाम भेटीच्या आठवणींना उजाळा दिला. आयुष्याच्या संध्याकाळी निवृत्तीपश्चात आयुष्य जगणाऱ्या एका महिलेसाठी राष्ट्राध्यक्ष पुतिन यांची वलाम भेट अनोखी होती. पुतिन यांची भेट स्वप्न नव्हे तर सत्य होतं. जंगलाच्या मधोमध असलेल्या या पवित्र स्थानाचं स्थानमहात्म्य वाढेल, असं नूतनीकरण करण्यात येईल, अशी घोषणा पुतिन यांनी केली. 

उद्ध्वस्त झालेल्या या मठाचं रूपडं पालटून पवित्र धर्मस्थळ म्हणून कसं विकसित करण्यात आलं, यावर डॉक्युमेंटरीत वारंवार भर देण्यात आला आहे. नव्वदीच्या दशकात रशियात असलेला तणाव दूर करून राष्ट्रसन्मान जोपासण्यात या मठाची भूमिका निर्णायक असल्याचं डॉक्युमेंटरीत दाखवण्यात आलं आहे. 

पुतिन यांच्या कार्यकाळात सोव्हियत संघाचं नास्तिकतेकडून श्रद्धेय, असं परिवर्तन झालं ही गोष्ट डॉक्युमेंटरीत वारंवार नमूद करण्यात आली आहे. सोव्हियतच्या विघटनापूर्वी रशिया एक शक्तिशाली देश होता, असं मानणाऱ्यांचा एक गट होता. 

रशियन क्रांतीनंतर अस्तित्वात असलेल्या धार्मिक परंपरांचा सन्मान करणाऱ्या लोकांचा एक गट होता. या दोन्ही गटांमध्ये समन्वय घडवून आणण्याचं काम पुतिन यांनी केलं.

वहाम मठाबद्दल डॉक्युमेंटरीमध्ये तपशीलवार वर्णन करण्यात आलं आहे.

या डॉक्युमेंटरीत पुतिन या मठाची महती सांगताना दिसतात. "रशियासाठीच्या अत्यंत वाईट अशा कालखंडातही या मठामुळे सलोखा प्रस्थापित होऊ...